el el el el el id el el el el el el el el el el en el el en el el el el el el el el el el en en el el el el el el el el el el el el zh el el zh el el en el el en el el el
Τελικά η υπόθεση της μη παρασημοφόρησης του διασώστη προσφύγων Ιάσωνα Αποστολόπουλου, από την πρόεδρο της Δημοκρατίας, λόγω παρεμβάσεων της κυβέρνησης και του Κωνσταντίνου Μπογδάνου την ημέρα μάλιστα του εορτασμού της 47ης επετείου από την αποκατάσταση της Δημοκρατίας εξελίχθηκε σε ένα ακόμη επικοινωνιακό ναυάγιο της ΝΔ καθώς ο Ιάσονας ούτε βραβεία χρειάζεται ούτε φιέστες. Απλώς κατάφεραν να τον κάνουν γνωστό ακόμη και σε κόσμο που δεν γνώριζε το έργο του (ευχαριστούμε Κωνσταντίνε!) και όλο το τουίτερ να μιλάει γι αυτόν σήμερα, μια ζεστή μέρα του Ιουλίου που κανείς μας δεν θα έπαιρνε πρέφα τη συγκεκριμένη εκδήλωση (οχι παιδιά μπράβο).
Ο Ιάσων Αποστολόπουλος έχει ήδη διακριθεί διεθνώς για τη πολυετή συνεισφορά του στη διάσωση των προσφύγων στη Μεσόγειο και σήμερα συνεργάζεται με τους Γιατρούς Χωρίς Σύνορα σε επιχειρήσεις διάσωσης προσφύγων και μεταναστών από την Λιβύη και την Αφρική. Έχει βραβευθεί από τον δήμαρχο του Παλέρμο που τον ανακήρυξε επίτιμο δημότη και το υπουργείο Ναυτιλίας της Δανίας του απένειμε το Ναυτικό Βραβείο 21 για τις διασώσεις του στη ζώνη της Μάλτας.
Το στόρυ πήγε κάπως έτσι
Με τον νεαρό διασώστη(37 ετών) επικοινώνησε η προεδρία της Δημοκρατίας και του ανακοίνωσε ότι βρίσκεται στη λίστα των ανθρώπων που θα παρασημοφορήσει η πρόεδρος, με απόφαση της ίδιας της κυρίας Σακελλαροπούλου που γνωρίζει και παρακολουθεί το έργο του. Χθες μάλιστα Παρασκευή, του ζητήθηκε η ακριβής ιδιότητα του για να συμπεριληφθεί στο σχετικό ΦΕΚ.
Όμως αργά χθες το βράδυ, ο βουλευτής της ΝΔ Κ. Μπογδάνος μας ..ενημέρωσε μέσω του λογαριασμού του στο Facebook, ότι «ο επιθετικός επικριτής της πολιτικής υπεράσπισης των συνόρων της Ελληνικής Δημοκρατίας αλλά και συνολικά των Σωμάτων Ασφαλείας, ΔΕΝ θα τιμηθεί αύριο από την πρόεδρο, όπως είχε αρχικά ανακοινωθεί».
Η παρέμβαση Μπογδάνου ήταν αιφνιδιαστική και δημιούργησε ερωτηματικά, γιατί ο βουλευτής της ΝΔ δεν είχε καμία δικαιοδοσία να ανακοινώσει θέμα που αφορούσε απόφαση της προεδρίας της Δημοκρατίας.
Ενώ το tvxs επικοινώνησε με τον Ιάσωνα Αποστολόπουλο, ο οποίος βρίσκεται σε αποστολή διάσωσης στη Σικελία. «Μετά τα μεσάνυχτα δέχθηκα ένα τηλεφώνημα από το υπουργείο Εξωτερικών», μας είπε, « στο οποίο ο κ. Ζεβελέκης, που δεν γνωρίζω, μου ανακοίνωσε ότι “με τα νέα δεδομένα, δεν συγκροτείται η υπόθεση της παρασημοφόρησης μου”».
Ο εκπρόσωπος του υπουργείου δεν διευκρίνισε ποια είναι τα νέα αυτά δεδομένα. Αλλά o κ. Μπογδάνος σχολιάζοντας στο facebook τις παρόμοιες απόψεις κι άλλων «αγανακτισμένων» οπαδών του, που ρωτούσαν αν.. «προλάβαμε τέτοια ξεφτίλα», έγραψε: «Έγιναν τα δέοντα».
Πέρα από τα θεσμικά ατοπήματα όχι απλώς του Κ. Μπογδάνου αλλά όπως φαίνεται και του υπουργείου Εξωτερικών, το βασικό ερώτημα είναι αν η πρόεδρος της Δημοκρατίας αποδέχθηκε την παρέμβαση.
Η πρόσκληση της ΠτΔ προς τον κ. Αποστολόπουλο να παρευρεθεί στο Προεδρικό Μέγαρο σήμερα, οπότε θα ανακοινώνονταν επίσημα τα ονόματα των βραβευθέντων.Εμείς εδώ από τη Λέσβο τιμάμε το έργο κάθε διασώστη γιατί γνωρίζουμε καλά τι σημαίνει να θαλασσοπνίγονται μωρά στις ακτές μας. Ο Ιάσονας δεν χρειάζεται παράσημα τα παράσημά του είναι τα χαμόγελα των ανθρώπων που έβγαλε ζωντανούς από το νερό.